Jurbarko Naujamiesčio pagrindinė mokykla

Mokytoja Rita Šulinskienė

Dailė ir technologijos 4 kl. (2015-05-04)

Tema: Menas iš atliekų.

Uždavinys: Remdamiesi mokytojos aiškinimu ir demonstruojama medžiaga, išsiaiškinsite, kad gražūs daiktai yra ne tik parduotuvėse; naudodamiesi turimomis priemonėmis ir pasitelkę išmonę bei kūrybiškumą, dirbdami grupėse ir individualiai, iš turimų buitinių medžiagų sukursite naujų daiktų.

Metodai: „Minčių lietus“, diskusija, pasakojimas, sudominimas, demonstravimas, darbas grupėse, individualus darbas.

Priemonės: seni laikraščiai ir žurnalai, plastikiniai buteliai, segiklis, virvelės, pagaliukai, lipni juostelė, vienkartinės lėkštės ir stiklinės, įvairios dėžutės, nenaudojami CD, įvairūs plastikiniai indeliai nuo pieno produktų, flomasteriai, vaškinės kreidelės, mediniai pieštukai, akvarelė, guašas, plėvelės suolams dengti, žirklės, klijai ir t.t.

1. Įvadinė dalis:

Pamoka pradedama klausimu:

Kurdami įvairias kompozicijas, menininkai išbando įvairias medžiagas ir formas. Iš kokių medžiagų jūs esate kūrę įvairius daiktus? („Minčių lietus“).

Pakviečiama pažiūrėti, kokius daiktus yra sukūrę menininkai ir vaikai *(demonstruojamos skaidrės).*

Diskusija: ką galima sukonstruoti iš įvairių pakuočių ir kitų nenaudojamų daiktų?

1. Temos skelbimas: Menas iš atliekų.
2. Uždavinio skelbimas: Remdamiesi mokytojos aiškinimu ir demonstruojama medžiaga, išsiaiškinsite, kad gražūs daiktai yra ne tik parduotuvėse; naudodamiesi turimomis priemonėmis ir pasitelkę išmonę bei kūrybiškumą, iš turimų buitinių medžiagų sukursite naujų daiktų.
3. Darbas grupėse: Apžiūrimos atsineštos pakuotės ir kitos priemonės. Grupės nariai aptaria, kaip galima jungti atskiras dalis. Pasvarsto ir pasitaria, kokius gaminius ar žaislus būtų galima iš jų sukonstruoti, kokiomis spalvomis tiktų juos dekoruoti.

Primenama: sukonstruotą gaminį ar žaislą reikia papuošti, priklijuoti trūkstamas dalis ar paryškinti svarbiausias dalis.

1. Pedagoginė pertraukėlė *(veda mokiniai).*
2. Užduotis grupėms: pasiskirstyti darbus *(individualius)* ir sukurti *(bendrą visai grupei)* sumanytą konstrukciją iš turimų priemonių (daiktą, žaislą).

*(Pasiūloma pirma susidėlioti būsimą žaislą ar gaminį, tik tada jungti į dalis. Tiems, kas delsia, pasiūlomos idėjos – gaminti baldą – lovą, sofą, stalą, kėdes; žaislą – arkliuką, gyvatę, kirminą, robotą, mašiną).*

1. Darbų pristatymas: Kai gaminys sukonstruotas, papuoštas, paprašoma, kad mokiniai popieriaus kortelėje užrašytų gaminio pavadinimą ir atneštų savo gaminį į parodą.
2. Aptarimas: Aptariama, kas darbuose nustebino, kas labiausiai patiko, už ką būtų galima pagirti, kur gaminius galima panaudoti. Paprašoma trumpai papasakoti, iš ko konstravo savo gaminį, kaip jungė atskiras dalis.
3. Daroma išvada: iš tokių pačių detalių (pakuočių ir pan.) galima sukonstruoti įvairių daiktų ir žaislų.
4. Įsivertinimas: „Nykščio“ metodu.

Mokiniai vertinami už aktyvumą, pastangas, kūrybiškumą, tinkamų spalvų parinkimą ir pan.

1. Švaros ir tvarkos įgūdžių ugdymas – darbo vietos susitvarkymas *(tvarkantis stebimi tvarkos ir švaros įgūdžiai).*